J E G Y Z Ő K Ö N Y V  

Készült: 2014. február 13-án az Önkormányzati Hivatal tanácstermében a Képviselő-testület  nyilvános ülésén.

Jelen vannak: Németh László polgármester



Kovács Lászlóné



Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 3 fő megjelent. Megnyitja az ülést 14 óra 30 perckor. Javaslatot tesz az ülés napirendjére az alábbiak szerint.

Napirend

1./ A 2014. évi költségvetési rendelet elfogadása

Előadó:polgármester

2./ Az államháztartáson kívüli forrás átvételéről és átadásáról szóló önkormányzati                

      rendelet megalkotása 
Előadó:polgármester

3./  Egyéb ügyek

Előadó:polgármester

A Képviselő-testület az ismertetett napirendet 3 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
18/2014.(II.13.) határozata
Napirend elfogadása

Kunpeszér Községi Önkormányzat Képviselő-testülete 2014. február 13. napján megtartott ülésének napirendjét a következők szerint határozza meg:

1./ A 2014. évi költségvetési rendelet elfogadása

Előadó:polgármester

2./ Az államháztartáson kívüli forrás átvételéről és átadásáról szóló önkormányzati                

      rendelet megalkotása 
Előadó:polgármester

3./  Egyéb ügyek

Előadó:polgármester

I.Napirendi pont tárgyalása

1./ A 2014. évi költségvetési rendelet elfogadása
Előadó: polgármester

(Írásos előterjesztés a jkv. 1. számú melléklete)

Németh László polgármester ismerteti az írásos előterjesztésben foglaltakat, a tervezett bevételek és a várható kiadások alakulását. Elmondja, hogy a téli közfoglalkoztatás keretében 2013 decemberétől 10 fő vesz részt képzésen, januártól pedig 5 fő kezdhette meg munkáját Önkormányzatunknál. További hat fő foglalkoztatására nyújtottunk be igényt, mely kedvező elbírálás esetén márciustól indul. A költségvetési rendelet-tervezet előkészítése során igyekeztünk feltárni mindazokat a feladatokat, melyeket az önkormányzat ellát. Az előttünk álló évben is takarékos gazdálkodásra kell törekednünk. Elsődleges feladatunk kötelező feladataink maradéktalan ellátása, intézményeink működőképességének biztosítása.
Javasolja  a rendelet-tervezet elfogadását.

Kunpeszér Községi Önkormányzat Képviselő-testülete 3 igen szavazattal, ellenszavazat és tartózkodás nélkül az alábbi rendeletet alkotta:

Kunpeszér Község Önkormányzat Képviselő-testületének

1/2014. (II.17.) önkormányzati rendelete

Kunpeszér Község Önkormányzat

2014. évi költségvetéséről

(rendelet a jkv. 2. számú melléklete)

II. Napirendi pont tárgyalása

Az államháztartáson kívüli forrás átvételéről és átadásáról szóló önkormányzati                

      rendelet megalkotása 
Előadó:polgármester

(Írásos előterjesztés a jkv. 3. számú melléklete)

Németh László polgármester elmondja, hogy Magyarország helyi önkormányzatiról szóló 2011. évi CLXXXIX. törvény (a továbbiakban: Mötv.) 42. § 4. pontja a képviselő-testület át nem ruházható hatáskörébe helyezte az államháztartáson kívüli források átvételét és átadását. 

Ezt a hatáskört 2013. június 22-i hatállyal törölte az Mötv. módosításáról szóló 2013. évi LXXXV. törvény, egyben előírta, hogy a képviselő-testület rendeletben köteles szabályozni az államháztartáson kívüli forrás átvételére és átadására vonatkozó rendelkezéseket. 

Az önkormányzatok általában kulturális, civil, egyházi, sport, szociális tevékenységet folytató szervezeteknek nyújtanak támogatást, és minden ilyen esetben államháztartáson kívülre történik forrásátadás

Fentiek alapján javasolja a Képviselő-testületnek a rendelet tervezetének elfogadását. 

Kunpeszér Községi Önkormányzat Képviselő-testülete 3 igen szavazattal, ellenszavazat és tartózkodás nélkül az alábbi rendeletet alkotta:

Kunpeszér Községi Önkormányzat Képviselő-testületének

2/2014.(II.21.) önkormányzati rendelete

az államháztartáson kívüli források átvételéről és az önkormányzat által államháztartáson kívülre nyújtott támogatásokról

(rendelet a jkv. 4. számú melléklete)

III. Napirendi pont tárgyalása

Egyéb ügyek

Előadó:polgármester

Németh László polgármester elmondja, hogy Az egyes önkormányzati feladatokhoz kapcsolódó fejlesztési támogatás igénybevételének részletes szabályairól szóló 4/2014.(I.31.) BM rendelet”2.Kötelező önkormányzati feladatot ellátó  intézmények fejlesztése, felújítása” alapján támogatási iránti kérelem benyújtására nyílik lehetőség. Esetünkben célszerű lenne az óvoda épületén a nyílászárókat kicserélni, valamint leszigetelni az épültet. Ismerteti a pályázathoz beszerzett árajánlatot. (árajánlat a jkv. 5. sz. melléklete) Elmondja, hogy a vállalandó önerő 10%.Javasolja a támogatási kérelem benyújtását.
A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének

19/2014.(II.13.) határozata

1.Kunpeszér Községi Önkormányzat Képviselő-testülete úgy dönt, hogy kérelmet nyújt be Az egyes önkormányzati feladatokhoz kapcsolódó fejlesztési támogatás igénybevételének részletes szabályairól szóló 4/2014.(I.31.) BM rendelet „2.Kötelező önkormányzati feladatot ellátó  intézmények fejlesztése, felújítása” vissza nem térítendő támogatásra.

2.A beruházás összköltsége: 23.702.758,- Ft.

3.A vállalt önerő 10%, azaz 2.370.276,-Ft, melyet a képviselő-testület a 2014. évi költségvetéséből biztosít.

Felelős: képviselő-testület

Határidő: 2014. február 13.

Németh László ismerteti a Vincent Auditor Kft belső ellenőrzésre vonatkozó árajánlatát, javasolja annak elfogadását. (Árajánlat a jkv. 6. sz. mellékletet)
A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének

20/2014.(II.13.) határozata

1.Kunpeszér Községi Önkormányzat Képviselő-testülete úgy dönt, hogy az Önkormányzat 2014. évi belső ellenőrzési tervében foglaltak végrehajtására szerződést köt a Vincent Auditor Szolgáltató és Tanácsadó Kft-vel (2373 Dabas Tavasz út 3.)

2. Felhatalmazza a polgármestert a szerződés aláírására

Felelős: képviselő-testület

Határidő: 2014. március 01.

Németh László polgármester elmondja, hogy a KESZI alapító okiratában helyesbíteni szükséges a családsegítés és gyermekjóléti szolgáltatásnak Apostagon a 1016 hrsz-on lévő nyitva álló helyiségének pontos címét, mely Nagy Lajos tér 4-ről Nagy Lajos tér 3-2-re módosul. A változás átvezetése szükséges a társulási megállapodásban is. Javasolja az ennek megfelelően elkészített, módosításokkal egységes szerkezetbe foglalt társulási megállapodás elfogadását.
A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének

21/2014.(II.13.) határozata

Kunpeszér Községi Önkormányzat Képviselő-testülete úgy dönt, hogy elfogadja – jelen határozat mellékletét képező -az FKDM TKT módosításokkal egységes szerkezetbe foglalt társulási megállapodását.

Felelős: képviselő-testület

Határidő: azonnal

Helyi Választási Bizottság tagjának megválasztása

Előadó: aljegyző

Boskóné elmondja, hogy Kajdácsi János, a helyi választási bizottság tagja a múlt évben elhunyt, így helyére új tagot kell választani. Elmondja, hogy a választási eljárásról szóló 2013. évi XXXVI. törvény 23-25 §-a kimondja, hogy „A helyi választási bizottság három – az egy szavazókörrel rendelkező településen öt – tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának kitűzését követően, legkésőbb a szavazás napja előtti negyvenkettedik napon választja meg; személyükre a helyi választási iroda vezetője tesz indítványt.24. § (1) A szavazatszámláló bizottság három tagját és szükséges számban póttagokat a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg; személyükre a helyi választási iroda vezetője tesz indítványt. A szavazatszámláló bizottság tagjait és a póttagokat települési szinten kell megválasztani.(2) Az egy szavazókörrel rendelkező településen nem kell szavazatszámláló bizottságot választani.(3) A 78. § szerint kijelölt szavazókör szavazatszámláló bizottságát a helyi választási iroda vezetője a póttagok közül a szükséges számban további tagokkal egészíti ki, ha – az átjelentkező választópolgárokra tekintettel – a szavazókör névjegyzékében szereplő választópolgárok száma meghaladja a kilencszázat.25. § (1) A választási bizottság tagjaira és póttagjaira tett indítványhoz módosító javaslat nem nyújtható be.(2) A választási bizottság tagjainak és póttagjainak megválasztásáról egy szavazással dönt az Országgyűlés, a közgyűlés, illetve a képviselő-testület.”

Javasolja a helyi választási bizottság tagjának Csernák Mihály tanyagondnokot.

A Képviselő-testület  3 igen szavazattal az alábbi határozatot hozta:

Kunpeszér Község Önkormányzat Képviselő-testületének
22/2014.(II.13.) határozata

Kunpeszér Községi Önkormányzat Képviselő-testülete úgy határoz, hogy a választási eljárásról szóló 2013. évi XXXVI. törvény 25. § (2) bekezdésében biztosított jogkörében eljárva Kunpeszéri Helyi Választási Bizottság tagjának válassza Csernák Mihály 6096 Kunpeszér Béke uta 56. szám alatti lakost.

Felelős:képviselő-testület

Határidő:azonnal
Németh László polgármester elmondja, hogy Tóth Sándor azzal kereste meg, hogy meg szeretné vásárolni a Kunpeszér belterület kivett 300/2, 300/3, 300/4 hrsz-ú ingatlanokat vállalkozási tevékenységével összefüggő célra. Javasolja azok együttesen 1.200.000,- Ft-os áron megvételre történő felajánlását.
A Képviselő-testület  3 igen szavazattal az alábbi határozatot hozta:

Kunpeszér Község Önkormányzat Képviselő-testületének
23/2014.(II.13.) határozata

Kunpeszér Községi Önkormányzat Képviselő-testülete úgy határoz, hogy az Önkormányzat tulajdonában álló, Kunpeszér belterület kivett 300/2, 300/3, 300/4 hrsz-ú ingatlanokat összesen 1.200.000,- Ft-os vételáron felajánlja megvételre Tóth Sándor  Béke utca 17. szám alatti vállalkozónak.

Felelős:képviselő-testület

Határidő:azonnal
Mivel az ülésnek több napirendje, kérdés és hozzászólás nem volt, a polgármester azt 15 óra 15 perckor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
